റൺ ഔട്ട്

ക്രിക്കറ്റ് കളിയിൽ ഒരു ബാറ്റ്സ്മാൻ പുറത്താകുന്ന ഒരു രീതിയാണ് റൺ ഔട്ട്. ക്രിക്കറ്റ് നിയമങ്ങളിലെ 38-ആം നിയമമാണ് റൺ ഔട്ടിനെ സംബന്ധിക്കുന്നത്. കളിക്കിടെ ക്രീസിൽനിന്ന് ഏതെങ്കിലും കാരണങ്ങൾ മൂലം പുറത്തിറങ്ങുന്ന ബാറ്റ്സ്മാനെ ഔട്ടാക്കാനായി ബൗളറോ, ഏതെങ്കിലും ഫീൽഡർമാരോ പ്രസ്തുത വശത്തെ വിക്കറ്റ് പന്തുപയോഗിച്ച് തകർക്കുന്നു. ഇങ്ങനെ സംഭവിക്കുന്ന ഔട്ടുകൾക്കാണ് റൺ ഔട്ട് എന്ന് പറയുന്നത്. ബാറ്റ്സ്മാൻ റണ്ണിനായി ശ്രമിക്കുമ്പോഴോ അല്ലാത്തപ്പോഴോ റൺ ഔട്ട് സംഭവിക്കാം. പന്ത് നോ ബോളോ, വൈഡോ ആണെങ്കിൽ പോലും റൺ ഔട്ട് സാധ്യമാണ്.

റൺ ഔട്ട് അംഗീകരിക്കപ്പെടാത്ത സാഹചര്യങ്ങൾ
ബാറ്റ്സ്മാന്റെ ബാറ്റോ, ശരീരമോ പോപ്പിങ് ക്രീസിനുള്ളിൽ ഒരിക്കൽ സ്പർശിക്കുകയും എന്നാൽ വിക്കറ്റ് ഭേദിക്കപ്പെട്ട അവസരത്തിൽ പരിക്കുകൾ ഒഴിവാക്കാനായി സ്പർശനാവസ്ഥയിൽനിന്ന് മാറിയ അവസരത്തിൽ ബാറ്റ്സ്മാൻ റൺ ഔട്ട് ആകില്ല.
ബൗളറിന്റെയോ ഏതെങ്കിലും ഫീൽഡറുടെയോ കൈയ്യിലോ ഏതെങ്കിലും ശരീരഭാഗങ്ങളിലോ സ്പശിക്കാതെ പന്ത് നോൺ സ്ട്രൈക്കർ എൻഡിലെ വിക്കറ്റിൽ പതിച്ചാൽ, ആ എൻഡിലെ ബാറ്റ്സ്മാൻ ക്രീസിനു പുറത്താണെങ്കിൽ പോലും റൺ ഔട്ട് ആകില്ല.
ബാറ്റ്സ്മാൻ സ്റ്റംപ്ഡ് ആയി പുറത്താകുന്ന സാഹചര്യങ്ങൾ റൺ ഔട്ട് നിയമത്തിന് പ്രസക്തിയില്ല.

മങ്കാദിങ്ങ്
ബൗളർ തന്റെ റൺ അപ്പ് പൂർത്തിയാക്കുന്നതിന് തൊട്ടുമുൻപ്, സ്ട്രൈക് ബാറ്റ്സ്മാൻ ബോൾ നേരിടാൻ തയ്യാറായിനിൽക്കുമ്പോൾ. നോൺ സ്ട്രൈക്കറായ ബാറ്റ്സ്മാൻ പലപ്പോഴും ഒരു റണ്ണിന് തയ്യാറായി ക്രീസിന് പുറത്തേക്ക് അറിയാതെ ഇറങ്ങാറുണ്ട്, ഈ അവസരം മുതലെടുത്ത് ചില ബൗളർമാർ പന്ത് എറിയാതെ നോൺ സ്ട്രൈക്കർ എൻഡിലെ വിക്കറ്റ് തകർത്ത് നോൺ സ്ട്രൈക്കറെ റൺ ഔട്ട് ആക്കുന്നു. ഇതിനാണ് മങ്കാദിങ്ങ് എന്ന് പറയുന്നത്. ഈ പ്രവണത ക്രിക്കറ്റിന്റെ മാന്യതയ്ക്ക് നിരക്കാത്ത ഒന്നായാണ് കണക്കാക്കുന്നത്. ഇന്ത്യൻ ബൗളറായിരുന്ന വിനു മങ്കാദ് 1947ൽ ഓസ്ട്രേലിയൻ ബാറ്റ്സ്മാനായ ബിൽ ബ്രൗണിനെ ഈ രീതിയിൽ പുറത്താക്കിയിരുന്നു. അങ്ങനെയാണ് ഈ പ്രവൃത്തി മങ്കാദിങ്ങ് എന്ന് അറിയപ്പെടാൻ തുടങ്ങിയത്.

ടെസ്റ്റ് ക്രിക്കറ്റിൽ മങ്കാദിങ്ങ് നടന്ന അവസരങ്ങൾ
 ബാറ്റ്സ്മാൻ  ബൗളർ  വേദി  വർഷം  ബിൽ ബ്രൗൺ    വിനു മങ്കാദ്   സിഡ്നി ക്രിക്കറ്റ് ഗ്രൗണ്ട്  1947-48  India in Australia Test Series - 2nd Test, match scorecard, Cricinfo, Retrieved on 28 February 2009  ഇയാൻ റെഡ്പാത്ത്   ചാർളി ഗ്രിഫിത്ത്  അഡ്ലെയ്ഡ് ഓവൽ  1968-69  The Frank Worrell Trophy - 4th Test, match scorecard, Cricinfo, Retrieved on 28 February 2009  ഡെറക് റാൻഡാൽ   എവൻ ചാറ്റ്ഫീൽഡ്   ജേഡ് സ്റ്റേഡിയം, ക്രൈസ്റ്റ്ചർച്ച്  1977-78  England in New Zealand Test Series - 2nd Test, match scorecard, Cricinfo, Retrieved on 28 February 2009  സിക്കന്ദർ ഭക്ത്   അലൻ ഹേർസ്റ്റ്  വാക്ക സ്റ്റേഡിയം,പെർത്ത്  1978-79  Pakistan in Australia Test Series - 2nd Test, match scorecard, Cricinfo, Retrieved on 28 February 2009
ഏകദിന ക്രിക്കറ്റിൽ മങ്കാദിങ്ങ് നടന്ന അവസരങ്ങൾ
 ബാറ്റ്സ്മാൻ  ബൗളർ  വേദി  വർഷം  ബ്രയാൻ ലൂക്കർസ്റ്റ്   ഗ്രെഗ് ചാപ്പൽ  മെൽബൺ  1974-75  England in Australia ODI Match, match scorecard, Cricinfo, Retrieved on 28 February 2009  ഗ്രാൻഡ് ഫ്ലവർ   ദീപക് പട്ടേൽ  ഹരാരെ സ്പോർട്ട്സ് ക്ലബ്  1992-93  New Zealand in Zimbabwe ODI Series - 2nd ODI, match scorecard, Cricinfo, Retrieved on 28 February 2009  പീറ്റർ കേസ്റ്റൻ   കപിൽ ദേവ്  പോർട്ട് എലിസബെത്ത്  1992-93India in South Africa ODI Series - 2nd ODI, match scorecard, Cricinfo, Retrieved on 28 February 2009

അവലംബം

പുറത്തേക്കുള്ള കണ്ണികൾ
ക്രീസിൽ തുടരുക: ക്രിക്കിൻഫോ 

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ